Cosby-verhoor nietig verklaar | Maroela Media
Cosby-verhoor nietig verklaar
Bill Cosby by die Montgomery County-hof in Philadelphia, VSA tydens sy hofsaak (16 Junie 2017) Foto: AP Photo/Matt Slocum
'n Regter het die 79-jarige komediant Bill Cosby se hofsaak Saterdag nietig verklaar nadat die jurie 'n dooiepunt bereik het.
Die jurie het meer as 52 uur lank beraadslaag voor hulle aan die regter gesê het dat hulle nie kan ooreenkom of die "Cosby Show"-ster Andrea Constand in 2004 by sy huis bedwelm en gemolesteer het nie. Die regter het die hofsaak daarna nietig verklaar.
Staatsaanklaers het gesê hulle sal Cosby weer verhoor. Hy staan steeds tereg op drie aanklagte van onsedelike aanranding.
Die komediant se loopbaan en beeld as 'n "goeie ou" is aan flarde geskeur toe Constand in die hof getuig het hoe hy haar pille ingegee het en daarna gemolesteer het.
Die jurie kon egter nie tot 'n vergelyk kom nie en het op die vierde dag aan regter Steven O'Neill gesê hulle het 'n dooiepunt bereik. Die regter het hulle egter opdrag gegee om saam te werk om tot 'n eenparige besluit te kom. Die paneel het Saterdag aan die regter gesê die gesprek het vasgeval.
Dit was die enigste kriminele saak wat gespruit het uit bewerings van meer as 60 vroue wat Cosby beskryf het as 'n reeksoortreder wat vroue bedwelm het voor hy hulle aangerand het.
Hy het nie self tydens die hofsaak getuig nie en voer aan Constand het haar toestemming gegee.
Dodetal aangepas ná Londen-brand
Oorsaak van aktrise se dood bekend gemaak
Is die Zuptas dan in die VSA ook ongegrawe.
En so kom nog 'n pedo weg. Die lewens wat hy verwoes het, maak nie saak nie :(
Onthou net, wat jy saai, sal jy maai.
Dis hartseer – you can run but you cannot hide – iewers gaan jy jou moses teëkom. Jy gaan die prys betaal. Wat jy saai gaan jy maai!
Ek wonder – hoekom kom al die vrouens nou eers voorendag met die aantuiginge? Is dit nie redelik om te verwag, as daar so baie slagoffers was, dat daar nie te minste een of twee sou gewees het wat destyds polisie toe sou gegaan het nie? Het die feit dat Cosby ryk is, nie iets daarmee te doen nie? Miskien spring almal nou op die bandwagon en wag vir die groot 'payout'.
So gedink… Bly weg van skrikwekkende kamma-pa's. SA is vol van hierdie selfaanbiddende glo so 'sweet daddy's'… En baie tienermeisies sit met die verdriet vir 'n paar rand se sakgeld…